Skersinė
Skersinė – šiaurinė Vilniaus miesto dalis, esanti miesto pakraštyje, abipus kelio  A14  Vilnius–Utena . Iš pietų, rytų ir vakarų supa Vanaginės miškas (skiria nuo Santariškių, Bajorų ir Visorių), šiaurėje ribojasi su Vanagine. Šiaurės vakaruose prasideda Vanaginės geomorfologinis draustinis. Stovi medinis kryžius. Būdingi nuosavi gyvenamieji namai, sodai. Skersinę aptarnauja 87 maršruto autobusas (Skersinės st.).